CELEX: 62018TN0723
Language: sl
Date: 2018-12-07 00:00:00
Title: Zadeva T-723/18: Tožba, vložena 7. decembra 2018 – Barata/Parlament

25.2.2019   
            
            
               SL
            
            
               Uradni list Evropske unije
            
            
               C 72/32
            
         
      Tožba, vložena 7. decembra 2018 – Barata/Parlament
      (Zadeva T-723/18)
      (2019/C 72/41)
      Jezik postopka: angleščina
      
         Stranki
      
      
         Tožeča stranka: João Miguel Barata (Evere, Belgija) (zastopniki: G. Pandey, D. Rovetta in V. Villante, odvetniki)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  prvič, sklep z dne 23. julija 2018 generalnega sekretariata Evropskega parlamenta o zavrnitvi pritožb tožeče stranke v skladu s členom 90(2) Kadrovskih predpisov za uradnike Evropske unije, vloženih 2. februarja 2018 in 13. aprila 2018, razglasi za ničen;
               
            
                  —
               
               
                  drugič, sklep direktorja za razvoj človeških virov z dne 22. marca 2018 o zavrnitvi ponovne preučitve prijave tožeče stranke, da se vključi v program usposabljanja v okviru postopka certifikacije za leto 2017, in o dejanski izključitvi tožeče stranke iz postopka certifikacije za leto 2017, razglasi za ničen;
               
            
                  —
               
               
                  tretjič, sklep direktorja za razvoj človeških virov z dne 8. decembra 2017 in z dne 21. decembra 2017 o tem, da je prijava tožeče stranke nedopustna le zato, ker v njej ni seznama prilog za namene programa usposabljanja v okviru postopka certifikacije za leto 2017 razglasi za ničen;
               
            
                  —
               
               
                  četrtič, Sklep parlamenta z dne 1. marca 2018 o seznanitvi tožeče stranke z splošnimi rezultati in o tem, da se je ne vključi v seznam uradnikov, izbranih v okviru postopka certifikacije za leto 2017 zaradi nedopustnosti prijave, razglasi za ničen;
               
            
                  —
               
               
                  petič, razpis notranjega natečaja Evropskega parlamenta z dne 22. septembra 2017, s katerim so bili seznanjeni zaposleni, razglasi za ničen;
               
            
                  —
               
               
                  osnutek seznama uradnikov, ki so bili izbrani za sodelovanje v zgoraj navedenem programu usposabljanja, razglasi za ničen.
               
            
                  —
               
               
                  predhodno in po potrebi razglasi, da člen 90 Kadrovskih predpisov v skladu s členom 277 Pogodbe o delovanju Evropske unije v obravnavanem primeru ni veljaven in da se ne uporabi.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: kršitev obveznosti obrazložitve, kršitev člena 25 Kadrovskih predpisov in kršitev člena 296 Pogodbe o delovanju Evropske unije.
               
            
                  2.
               
               
                  Drugi tožbeni razlog: kršitev načel sorazmernosti in dobrega upravljanja, kršitev pravice do obrambe in pravice do izjave, in posledično kršitev člena 41 Listine Evropske unije o temeljnih pravicah.
               
            
                  3.
               
               
                  Tretji tožbeni razlog: kršitev dolžnosti dobrega upravljanja v skladu s členom 41 Listine Evropske unije o temeljnih pravicah in poleg tega, očitna napaka pri presoji.
               
            
                  4.
               
               
                  Četrti tožbeni razlog: kršitev členov 1, 2, 3 in 4 Uredbe št. 1/58, (1) ter kršitev načel enakega obravnavanja in prepovedi diskriminacije.
               
            
         (1)  Uredba Sveta št. 1 z dne 15. aprila 1958 o določitvi jezikov, ki se uporabljajo v Evropski gospodarski skupnosti (UL, posebna izdaja v slovenščini, poglavje 1, zvezek 1, str. 3).